**Sharon Marguerite Gless** (født 1943) er en amerikansk skuespiller kjent fra tv-serien *Cagney & Lacey*. 

Gless har medvirket i over 70 film- og TV-produksjoner.

Biografi
--------

Gless ble født i Los Angeles, California og arbeidet som sekretær i flere år før hun satset på en skuespillerkarriere.

Hun TV-debuterte i en liten birolle i TV-filmen *Night Slaves* (1970) og hadde sin filmdebut i kriminaldramaet *Bonnie's Kids* (1973). I 1970-årene hadde hun fast rolle i dramaserien *Marcus Welby, M.D.* (1972–1976), krimdramaet *Switch* (1975–1978) og komiserien *Turnabout* (1979). Hun hadde i samme tiår gjesteopptredener i kjente serier som blant annet *McCloud* (1972), *Ironside* (1973), *The Rockford Files* (1974 & 76), *Kojak* (1976) og *Centennial* (1979).

Gless' karriere nådde nye høyder da hun i 1982 fikk hovedrollen som den kvinnelige politietterforskeren Cagney i serien *Cagney & Lacey* (sammen med Tyne Daly). Rollen innbrakte henne to Emmy-priser og en Golden Globe.

I perioden 1990–1992 hadde hun hovedrollen som Fiona Rose O'Neill i dramaserien *The Trials of Rosie O'Neill*. Rollen innbrakte henne en Golden Globe. Fra 1994 til 1996 gjentok hun rollen som Cagney i fire TV-filmer om *Cagney & Lacey*. I perioden 2000 til 2005 hadde hun en sentral rolle i den kanadisk-amerikanske versjonen av *Queer as Folk*. I 2006 hadde hun en av de ledende rollene i den britiske miniserien *The State Within* og fra 2007 til 2013 hadde hun en fast rolle i *Burn Notice.* Hun hadde gjesteopptredener i serier som blant annet *Tales of the Unexpected* (1983), *Promised Land* (1997), *Judging Amy* (2003), *Nip/Tuck* (2008), *The Exorcist* (4 episoder, 2016) og *Casualty* (3 episoder, 2017–2018, 2020). 

Hun medvirket også i flere TV-filmer, deriblant *All My Darling Daughters* (1972), *Revenge of the Stepford Wives* (1980), *The Miracle of Kathy Miller* (1981), *The Sky's No Limit* (1984), *Separated by Murder* (1994) og *The Girl Next Door* (1998).

Gless har hatt biroller i filmer som *Airport '75* (1975) og *Frikjent til døden* (1983), og en ledende rolle i *Hannah Free* (2009). 

I 1995 ble hun beæret med en stjerne på Hollywood Walk of Fame.

Privatliv
---------

Gless giftet seg i 1991 med TV-produsent Barney Rosenzweig.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Social Networks and Archival Context, SNAC Ark-ID w61595vj, besøkt 9. oktober 2017[Hentet fra Wikidata]
3. ↑  «Sharon Gless - awards». *IMDb*. Besøkt 30. juli 2022.
4. 1 2  «Sharon Gless: My family values | Life and style | The Guardian». *web.archive.org*. 15. august 2017. Archived from the original on 15. august 2017. Besøkt 30. juli 2022. CS1-vedlikehold: Uheldig URL (link)
5. ↑  «Sharon Gless | Hollywood Walk of Fame». *web.archive.org*. 15. august 2017. Archived from the original on 15. august 2017. Besøkt 30. juli 2022. CS1-vedlikehold: Uheldig URL (link)

Eksterne lenker
---------------

* Offisielt nettsted Rediger på Wikidata

* (en) Sharon Gless – kategori av bilder, video eller lyd på Commons Rediger på Wikidata

* (en) Sharon Gless – galleri av bilder, video eller lyd på Commons Rediger på Wikidata
* (en) Sharon Gless på Internet Movie Database Rediger på Wikidata

* (sv) Sharon Gless i Svensk Filmdatabas Rediger på Wikidata

* (en) Sharon Gless på AllMovie Rediger på Wikidata

* (en) Sharon Gless hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz
 |